MUNICIPIUL TIMIŞOARA
DIRECŢIA CLĂDIRI TERENURI ŞI DOTĂRI DIVERSE  I EST
BIROU GARAJE CIMITIRE COŞERIT ŞI SPAŢII UTILITARE
Nr.______________________/________________


RAPORT  DE  SPECIALITATE

Privind aprobarea cesiunii contractului  nr. SC2016/18327/26.07.2016, încheiat de către Municipiul Timișoara cu  Societatea Drumuri Municipale Timișoara S.A. 
către  Compania Locală de Termoficare COLTERM  S.A. Timişoara şi 
Societatea HORTICULTURA S.A. Timişoara 

Având în vedere Expunerea de motive nr._____________________/__________ a Primarului Municipului Timişoara, Dl. Nicolae Robu şi Proiectul de hotărâre privind aprobarea cesiunii contractului  nr. SC2016/18327/26.07.2016, încheiat de către Municipiul Timișoara cu  Societatea Drumuri Municipale Timișoara S.A. către  Compania Locală de Termoficare COLTERM  S.A. Timişoara şi Societatea HORTICULTURA S.A. Timişoara, prin care se propune cesiunea contractului nr. SC 2016-18327/26.07.2016 în parte către:
·  Societatea HORTICULTURA S.A. Timişoara pentru activitatea de curăţenie a imobilelor în care îşi desfăşoară activitatea aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  
şi 
·  Compania Locală de Termoficare COLTERM  S.A. Timişoara pentru activitatea de  curăţenie a WC-urilor publice,
păstrându-se aceleaşi condiţii cu cele avute în vedere la delegare activităţii ce face obiectul contractului, deoarece şi aceaste societăţi au drept acţionar unic tot Consiliul Local al Muncipiului Timişoara şi preţurilor şi tarifelor aprobate prin H.C.L. nr.93/23.02.2018.

Facem următoarele precizări:
Prin Hotărârea Consiliului Local al Municipiului Timişoara nr. 209/27.05.2016 a fost aprobată delegarea de gestiune a activităţii de curăţenie a  imobilelor  în care îşi desfăşoară activitatea  aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  şi a  activităţii de curăţenie  a WC-urilor publice din municipiul Timişoara către Societatea Drumuri Municipale S.A. Timişoara şi ca urmarea a fost încheiat cu  aceştia contractul nr. SC2016/18327/26.07.2016, privind delegarea de gestiune prin atribuire directă a serviciului de curăţenie a imobilelor în care îşi desfăşoară activitatea aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia şi a activităţii de curăţenie a WC-urilor publice din municipiul Timişoara.
Prin Hotărârea Consiliului Local al Municipiului Timişoara nr. 93/23.02.2018 au fost actualizate preţurie stabilite prin Hotărârea Consiliului Local al Municipiului Timişoara  nr. 58/21.02.2017  pentru serviciile de curăţenie  efectuate de operator în vederea aplicării Hotărârii Consiliului Local nr. 209/27.05.2016 modificată prin Hotărârea nr. 130/31.03.2017, privind delegarea activităţii de curăţenie a  imobilelor  în care îşi desfăşoară activitatea  aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  şi a  activităţii de curăţenie  a WC-urilor publice din municipiul Timişoara şi ca urmare şi numărul maxim al personalului care deserveşte această activitate este de :
· Complex Sportiv Bega  – 5 persoane
· Sala Olimpia  – 6 persoane
· Sediile in care isi desfasoara activitatea aparatul de specialitatea al Primarului si al Consiliului Local  – 16 persoane
· WC- uri publice - 25 persoane, 
iar plata lucrărilor se face pe baza facturilor emise de către operator (SC Drumuri Municipale Timişoara SA) cantităţile de lucrări executate fiind confirmate prin proces-verbal de constatare, care se întocmeşte în baza următoarelor tarife, fără TVA:

	Cheltuieli
	Salar
mediu
brut
	Nr. mediu ore suplim/ luna
	Venit mediu total brut/ angajat/ luna
	Valoare prime/an/ angajat cf. CCM
	Nr.
angajaţi
	Valoare totala {inclusiv obligaţii bugetul de stat) -lei-
6=(3xl2 luni+4) x5+22,851%

	0
	1
	2
	3
	4
	5
	6

	Salarii angajate Complex Sportiv Bega
	2.070
	24
	2.666
	1300
	5
	170.205

	Salarii angajate Sala Olimpia
	2.070
	32
	2.865
	1300
	6
	218.897

	Salarii angajate PMT
	1.980
	0
	1.980
	1300
	16
	409.982

	Salarii angajate WC-uri publice
	1.900
	24
	2.447
	1300
	25
	783.849

	Chelt. diverse (salariu sef formaţie,maşina, tel.)
	53.004

	Tichete de masa
	93.652

	Total cheltuieli
	1.729.589

	Cheltuieli indirecte 18%
	311.326

	Profit 10%
	204.092

	TOTAL GENERAL/AN
	2.245.007

	TOTAL GENERAL/LUNA (fara TVA)
	187.084

	TARIF PRESTAŢIE SUPLIMENTARA pentru solicitările suplimentare, în cazul evenimentelor, competiţiilor sportive, etc. ce au loc in zilele de sărbători legale conform legislaţiei in vigoare
	25lei/ora/angajat



Odată cu intrarea în vigoare a dispoziţiilor O.U.G. nr. 114/2018- privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene, modificată, s-a stabilit ca în perioada 1 ianuarie 2019 - 31 decembrie 2019, pentru domeniul construcțiilor, salariul de bază minim brut pe țară garantat în plată să fie de 3.000 lei lunar, fără a include sporuri și alte adaosuri, pentru un program normal de lucru în medie de 167,333 ore pe lună, reprezentând 17,928 lei/oră, așa cum rezultă din art. 71, alin. 1 din acest act normativ. Astfel, în condițiile în care activitatea principală a Societatii Drumuri Municipale Timisoara S.A. este cea prevazuta la Cod CAEN 4211 - Lucrări de construcții a drumurilor și autostrăzilor, aceasta societate este obligată să asigure fiecărui salariat un salariu lunar de minim 3.000 lei brut, indiferent dacă este vorba despre personalul care își desfășoară activitatea într-una dintre activitățile ce fac obiectul codurilor CAEN menționate la art. 66, pct. 1, lit a) din O.U.G. nr. 114/2018, sau că este vorba despre personal de întreţinere și curăţenie, și indiferent de cifra de afaceri. 
În aceste condiţii, Societatea Drumuri Municipale Timisoara S.A. este obligată, prin lege, să asigure inclusiv personalului din cadrul Formaţiei Prestări Sevicii Curăţenie - care asigură activităţile ce fac obiectul contractului de delegare de gestiune nr. SC 2016-18327/26.07.2016, un salariu minim brut de 3.000 lei, fără a include sporuri şi alte adaosuri. 
Având în vedere că prin HCL Timişoara nr. 93/23.02.2018, s-a aprobat actualizarea preţurilor pentru serviciile ce fac obiectul contractului de delegare de gestiune menţionat mai sus, respectiv o valoare anuală totală de 2.245.007 lei, prin creşterea salariului minim brut şi al personalului care asigură realizarea activităţilor ce fac obiectul contractului, la 3.000 lei/lună,  s-ar impune actualizarea acestor preţuri astfel că s-ar ajunge la o valoare totală anuală de 4.002.119 lei, ceea ce ar semnifica o creştere considerabilă a costurilor pentru municipalitate pentru aceste servicii, respectiv de 56%.   
În altă ordine de idei, prin acelaşi act normativ mai sus-menţionat, s-a prevăzut ca salariaţii angajatorilor care desfăşoară activităţi încadrate în anumite coduri CAEN din domeniul construcţiilor (în principal din clasele 41, 42, 43 şi altele specificate în mod expres, enumerate la art. 66, pct. 1 din O.U.G. nr. 114/2018), în condiţiile în care societăţile în cauză realizează o cifră de afaceri în aceste domenii de cel puţin 80% din cifra de afaceri totală, respectiv în cadrul acestor societăţi veniturile brute lunare din salarii şi asimilate salariilor, realizate doar în baza contractului individual de muncă, sunt cuprinse între 3.000 şi 30.000 lei, vor beneficia de anumite facilităţi în perioada cuprinsă între 1 ianuarie 2019 şi 31 decembrie 2028 inclusiv, şi anume;
- scutirea de la plata impozitului pe veniturile salariale;
- reducerea cotei contribuţiei de asigurări sociale (pensie) datorată de angajat cu 3,75% ;
-  scutirea de la plata contribuţiei de asigurări sociale de sănătate datorată de angajat.
Pe lângă toate aceste facilităţi de care pot beneficia salariaţii, şi angajatorii pot beneficia de o reducere a contribuţiei asiguratorie pentru muncă (CAM), de la 2.25%, la 0.3375%.
După cum s-a arătat deja, pentru a beneficia de toate aceste facilităţi, angajatorii trebuie să îndeplinească cumulativ condiţiile impuse de art. 60, pct. 5 din Legea nr. 227/2015 - privind Codul Fiscal, modificată, dintre care le reiterăm pe cele prevăzute la lit. b) şi c) din acest articol, şi anume ca angajatorii să realizeze cifra de afaceri din activităţile din domeniul construcţiilor mai sus-menţionate în limita a cel putin 80% din cifra de afaceri totală, respectiv ca veniturile brute lunare din salarii şi asimilate salariilor să fie cuprinse între 3.000 şi 30.000 lei lunar.  
În consecinţă, în situaţia în care activităţile ce fac obiectul contractului de delegare de gestiune a activităţilor de curăţenie nr. SC 2016-18327/26.07.2016 ar rămâne delegate către Societatea Drumuri Municipale Timisoara S.A., aceasta ar duce la o creştere considerabilă a costurilor municipalităţii pentru aceste activităţi cu 56%, astfel că este în interesul Municipiului Timişoara ca aceste activităţi să fie preluate de către alte societăţi din subordinea Consiliului Local al Municipiului Timişoara, în temeiul prevederilor art. 1315 din Legea nr. 287/2009, privind Codul civil, republicată şi modificată.

În concluzie, propunem cesiunea contractului nr. SC 2016-18327/26.07.2016 în parte către:
·  Societatea HORTICULTURA S.A. Timişoara pentru activitatea de curăţenie a imobilelor în care îşi desfăşoară activitatea aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  
şi 
·  Compania Locală de Termoficare COLTERM  S.A. Timişoara pentru activitatea de  curăţenie a WC-urilor publice,
păstrându-se aceleaşi condiţii cu cele avute în vedere la delegare activităţii ce face obiectul contractului, deoarece şi aceaste societăţi au drept acţionar unic tot Consiliul Local al Muncipiului Timişoara şi preţurilor şi tarifelor aprobate prin H.C.L. nr.93/23.02.2018.

Având în vedere prevederile legale expuse în prezentul raport, apreciem că proiectul de hotâre privind aprobarea cesiunii contractului  nr. SC2016/18327/26.07.2016, încheiat de către Municipiul Timișoara cu  Societatea Drumuri Municipale Timișoara S.A. către  Compania Locală de Termoficare COLTERM  S.A. Timişoara şi Societatea HORTICULTURA S.A. Timişoara, îndeplineşte condiţiile pentru a fi supus dezbaterii şi aprobării Plenului Consiliului Local.

